FUQ IL-QABAR TA' SULDAT MALTI Tajt lil artek u lil ħutek kulma kellek l-istess ħajja; imħabbiet kbar jaħarqu kienu f'qalbek: Imħabba lejn uliedek, lejn dik martek, imħabba lejn din l-art li l-ħajja tatek, li tfajjel 'l bawn u 'l hinn tiġġerra ratek; rebħet minn dawn l-imħabba aħħarija. Waqajt bħal werqa niexfa li milquta minn żiffa riħ, bil-mod merħija taqa'. Min jaf, ħadd forsi ma waqaf qatt fuq qabreki m' għannielek bil-kitarral Forsi qatt ħlieqa ma bkietlek iż-żgħożija' Għaddew minn fejnek qtajja' kbar ta' nies u sejrin baqgħu fuq oqbra aktar għonja… Imm'int ma tħabbilx moħħok għax taf li d-dinja dejjem kienet belba, billi ġriet dejjem wara l-flus u l-bluba; x'jimporta l'ebda għannej bawnhekk ma waqaf biex jgħanni l-għanja li mhux dejjem safja għax ħafna drabi mħallta bl-interessil Int, kull Rebbiegħa tisma' l-għanja pura tal-bejt l-għasafar ċkejkna, għanja vera mingħajr ebda nteress u mingħajr għira. Din bija l-għanja li kull Rebbiegħa tferraħ l-oqbra tagħna. Pin l-għanja biss l-għasafar jitgħallmu minn ħalq ommhom… U dina l-għanja biss l-għasafar lill-ulied ċkejkna tagħhom jgħallmu; b'hekk tibqa' ħajja għal dejjem biex kull Rebbiegħa tferraħ l-għadam tiegħek.